โบรกเชียร์ซื้อ MAKRO ชูเป้า 42 บ. ชี้ Q3 กำไรสดใส-ไตรมาส 4 โตต่อรับไฮซีซั่น
โบรกเชียร์ซื้อ MAKRO เป้าหมาย 42 บาท คาดกำไรไตรมาส 3/65 โตแกร่ง พร้อมคาดแนวโน้มไตรมาส 4/65 เร่งตัวขึ้นเข้าช่วง High Season และรับอานิสงส์หากภาครัฐมีมาตรการลดหย่อนภาษีในการซื้อสินค้าเพิ่มเติม แนะนำ “ซื้อ” ราคาเป้าหมาย 42 บาท
โบรกเชียร์ซื้อ MAKRO เป้าหมาย 42 บาท คาดกำไรไตรมาส 3/65 โตแกร่ง พร้อมคาดแนวโน้มไตรมาส 4/65 เร่งตัวขึ้นเข้าช่วง High Season และรับอานิสงส์หากภาครัฐมีมาตรการลดหย่อนภาษีในการซื้อสินค้าเพิ่มเติม แนะนำ “ซื้อ” ราคาเป้าหมาย 42 บาท
1 พ.ย. 2565

บริษัท สยามแม็คโคร จำกัด (มหาชน) หรือ MAKRO ใกล้ประกาศงบการเงินไตรมาส 3/65 และงวด 9 เดือนแรกออกมาหลายฝ่ายคาดผลประกอบการออกมาดี เบื้องต้นบริษัทหลักทรัพย์ ฟินันเซีย ไซรัส จำกัด (มหาชน) คาดกำไรไตรมาส 3/65 จะเติบโตทั้งจากไตรมาสก่อน และเมื่อเทียบกับงวดเดียวกันของปีก่อน ตามฤดูกาล ซึ่งเป็นไตรมาสที่ดีของ MAKRO เชื่อว่าจะช่วยหักล้างผลขาดทุนของ Lotus’s ได้ทั้งหมด ส่วนแนวโน้มไตรมาส 4/65 จะเร่งตัวขึ้นจาก High Season และคาดอานิสงส์หากภาครัฐมีมาตรการลดหย่อนภาษีในการซื้อสินค้าเพิ่มเติม
นอกจากนี้นักวิเคราะห์มองกำไรกำลังจะผ่านช่วงแย่สุดในปี 2565 โดยคาดลดลง 42% เมื่อเทียบกับงวดเดียวกันของปีก่อนก่อนกลับมาฟื้นแรงเพิ่มขึ้น 55% เมื่อเทียบกับงวดเดียวกันของปีก่อน ในปี 66 กลับมาเท่ากับปี 62 และหาก Lotus’s ทยอยฟื้นตัวได้ดีจะเป็น Upside ต่อประมาณการกำไรและราคาเป้าหมาย แนะนำ “ซื้อ” ราคาเป้าหมาย 42 บาท
ส่วนสัญญาณเทคนิคโดยให้แนวรับ 35 บาท ขณะที่แนวต้าน 37 บาท
อนึ่งจากราคาหุ้นบนกระดานพบว่า เมื่อวันที่ 31 ต.ค. 65 ปิดอยู่ที่ระดับ 36.00 บาท บวกไป 0.50 บาท หรือขึ้นไป 1.41% ด้วยมูลค่าการซื้อขาย 380.82 ล้านบาท และหากย้อนกลับไปดูจากที่ราคาหุ้นเริ่มขยับคือจากราคา 34.25 บาท ปิด ณ วันที่ 26 ต.ค. 65 ซึ่งเท่ากับว่าราคาหุ้นปรับตัวขึ้นแล้ว 5.11%